Hajónapló, csillagidő 44995.3.
A Klingon Birodalmi székhely felé tartunk,
ahol részt kell majd vennem Gowronnak,
a Nagytanács új vezérének beiktatási szertartásán.
Látogatásunk egyik tisztemnek is lehetőséget adhat,
hogy kiköszörülje a becsületén esett csorbát.
Tessék?
Nem zavarok?
Nem, uram. Elnézést, kapitány, azonnal átöltözöm...
Semmi szükség rá, Mr. Worf.
Nem kapitányként jöttem.
Csak mint azaz ember, aki ön mellett állt a Nagytanács előtt...
mint Cha'Dich.
Holnap megérkezünk a szülőbolygójára.
Még nincs itt az idő.
Pedig egy évvel ezelőtt éppen maga jött oda hozzám elszántan, hogy hazatérjen...
és az élete árán is tisztára mossa az apja nevét.
Ideje oda állni a Tanács elé.
Megküzdeni a becsületéért.
Hogy kiderüljön az igazság.
Úgy tanultam...
hogy a türelem néha hatásosabb fegyver a kardnál.
A türelem emberi erény.
Örülök, hogy így elsajátította.
De ez esetben nem lenne helyénvalóbb a Klingon reakció?
Az ön meghurcolásával a Nagytanács egy becstelen embert fedezett.
Ennek a hazugságnak ki kell tudódnia.
Nekem is elegem van már a megbélyegzettségből.
Riker Picard-nak!
Hallgatom, Egyes.
Egy Klingon hajó közeledik hozzánk, a Bortas.
Kísérőnek küldték.
Nem volt szó kísérőről.
A Bortas válaszra vár, uram. - Képernyőre!
Gowron! Micsoda meglepetés!
Beszélnem kell önnel, Picard.
Gyorsan kell lépnünk, ha sikerrel akarunk járni.
Sikerrel? - Igen.
Egy polgárháború megakadályozásában.
Az űr a legvégső határ.
Ennek végtelenjét járja az Enterprise csillaghajó,
melynek feladata különös, új világok felfedezése;
új életformák, új civilizációk felkutatása;
és hogy eljusson oda, ahol még senki sem járt azelőtt.
A Duras család nagy támogatottságra tett szert.
A Tanács nagy része is melléjük állt.
Duras szégyenben halt meg.
A Klingon törvények szerint ez családját is sújtja.
Romlottságuk már megmérgezte a Birodalmat.
A becsület elvesztette jelentését.
És ki beszél a család nevében?
Lursa és B'Etor, Duras két nővére.
És maguknak akarják a Tanács vezéri tisztét? - Nők nem lehetnek a Tanács tagjai.
Akkor, hogy... - Nem tudom!
De terveznek valamit.
Megszerezték már legalább három flottaparancsnok támogatását.
Lursa-t és B'Etor-t rettegik.
Ez ad nekik hatalmat.
Nem látom, hogy segíthetnék önnek.
Azért lett ön az Utódlás Bírája...
mert egyetlen Klingonban sem lehet megbízni.
Ön elfogadta a tisztséget. Végig is kell hát csinálnia.
Biztosítsa a beiktatásomat!
Az nem az én feladatom.
Tehát, nem fog támogatni?
Nem végzek el mást, csak ami a bírói hatáskörömbe tartozik.
És ha megpróbálják meggátolni a beiktatásomat?
Csak arról biztosíthatom,
hogy szigorúan a Klingon törvények szerint járok majd el.
Tartok tőle, hogy az nem lesz elég.
Mr. Worf, kísérje vendégünket a transzporterhez!
Ellenőrizze a Romulán aktivitást a Semleges Zóna mentén, Mr. Data!
Kérjen a határállomásoktól taktikai jelentést!
Igen, uram.
A Duras család Gowron ellen szervezkedik.
Romulán segítséggel? - Nem tudom.
De a múltbeli kapcsolataik ismeretében számolnunk kell ezzel a lehetőséggel.
Elmehet.
Mondanivalóm van.
Meg se hallom egy áruló szavát.
Én nem vagyok áruló!
Beismerted bűnösségedet a Tanács előtt.
Csak elfogadtam a kiközösítést, hogy megmentsem a Birodalmat.
Hogy megmentsd? Hogyan?
Duras apja volt az, aki elárulta a mieinket a Romulánoknak a Khitomeren, nem az enyém.
Duras?
Van erre bizonyíték? - Igen.
De miért vállaltad volna a kiközösítést Durasért?
Az ő családja túl hatalmas volt.
Az igazság megosztotta volna a Birodalmat.
A Tanács ezért vádolta meg az én apámat.
A Tanács tudta?
Téged becsületes férfinak tartalak, Gowron.
Arra kérlek, mosd tisztára a családom nevét.
Worf,
te megölted Durast.
Ezzel nagy szívességet tettél nekem.
De amit kérsz, az lehetetlen.
De a beiktatásod után...
Duras keze a sírból is messzire elér.
A Tanács többsége még mindig támogatja a családját.
Meg kell nyernem őket magamnak...
különben végem.
Nem leplezhetem le a bűnösségüket.
Te elfogadtad ezt a megaláztatást, hogy segítsd a Birodalmat.
Most is vállald hát a döntésedet. Klingonhoz méltóan.
Guinan?
Nincs nagy forgalom a bárban,
hát gondoltam, gyakorlom egy kicsit a célba lövést.
Nem baj, ha beszállok?
Maga? Célba lő? - Legalább edzem a szememet.
Tizennégyes szinten csinálom.
Nekem az kissé túl könnyű, de legyen. Program indul!
Fogadtam a kapitánnyal, hogy még az előléptetése előtt megnevettetem magát.
Ma nem fog menni.
Láttam már nevetni. És tetszik.
A Klingonok nem nevetnek.
Dehogynem., hogy ne nevetnének?
Csak maga nem. Hallottam már félelmetes Klingon röhögéseket.
A fia is nevet. Pedig ő Klingon. - Ő még gyerek és részben ember.
Úgy van.
Maga viszont tősgyökeres Klingon, épp csak nem nevet.
Azért nem nevetek, mert nincsen hozzá kedvem.
Akkor a többi Klingonnak vajon miért van hozzá kedve néha?
Talán, mert én nem vagyok olyan, mint a többi Klingon!
Program vége.
Jó játék.
Ne búsuljon, nekem több száz éves előnyöm van.
Na és hogy van? A fia.
Nehezen sikerül alkalmazkodnia a Földi élethez.
Megértem. Nem lehet neki könnyű.
Klingon létére emberek között. Nagyon zavaró lehet.
Hát, nem lesz könnyű neki.
Nem bizony.
De egyszer tudni akarja majd, milyen érzés igazi Klingonnak lenni.
Tanuljon bele addigra.
Tessék?
Kapitány, szeretnék eltávozást kérni.
Engedélyezem, Mr. Worf.
Köszönöm, uram.
Hadnagy!
És sok szerencsét!
Worf hadnagy személyes naplója, csillagidő 44996.1.
Megtudtam, melyik Klingon hajón szolgál kapitányként...
az öcsém Kurn és találkozót kértem tőle.
Rég találkoztunk, bátyám.
Bizony. Sok a megbeszélni valónk.
Megkértem Gowront, hogy adja vissza családunk becsületét, de megtagadta.
Gowron nem fogja megérni beiktatása napját.
Ezt, hogy érted?
Egyedül van. Ellenségekkel körülvéve.
Lursa és B'Etor megöletik. De ha ők nem, majd én.
Miért? - Gowron gyenge.
Duras családjának írmagját is ki kellett volna irtani.
Vezéreink elárultak minket.
Nem érdemlik meg hűségünket.
Ideje már eltörölni a régi Tanácsot...
és újat állítani a helyükre.
Mégis hogyan?
Megszereztem négy flottaparancsnok támogatását a legfontosabb szektorokban.
Ha üt az óra, ők követni fognak.
Tarts velünk, Worf! Mi leszünk az új vezérek és tisztára mossuk családunk nevét.
Nem.
Micsoda?!
Gowron elvégezte az Utódlás Rítusát.
Kötelességünk támogatni őt.
Gowron az arcodba köp, mikor a segítségét kéred...
becsületünk helyreállításához és te még támogatnád?
Becsületünket becstelen úton nem szerezhetjük vissza.
Én nem fogom támogatni Gowront.
Én vagyok az idősebb testvér, Kurn.
Én vagyok a család feje.
Segítünk Gowronnak.
De nem most. Még nem.
Várunk még. Amikor ellenségei már a torkát szorongatják...
majd fölajánljuk szolgálatainkat.
És az ár, amit kérünk, a becsületünk visszaadása lesz.
Nehéz lesz meggyőzni szövetségeseimet, hogy támogassák Gowront.
De megpróbálom. Most elmegyek a Mempa szektorba...
beszélni a flottaparancsnokokkal.
Értesíts, ha elnyerted a bizalmukat.
Akkor megkeresem Gowront.
Hajónapló, csillagidő 44996.8.
Mint az Utódlás Bírája, ismét vissza kell térnem a Klingon Nagytanács palotájába.
Döntésre jutottál, kié legyen ezentúl a hatalom?
Gowron, M'Rel Hobkim fia.
A Bíró azt mondja, elvégezted az Utódlás Rítusát.
Ellenségeid elpusztultak. Egymagad vagy.
Akarsz a Nagytanács vezére lenni?
Akarok.
Van a jelöltnek kihívója?
Igen, van. Én kihívom őt.
Egy oktalan kölyök? - Ki vagy te?
Toral vagyok, Duras fia.
Durasnak nincs fia. - De igen, Gowron.
Szóval, ez a ti művetek, Lursa.
Szólni kívánunk a Tanácshoz.
Lursa, B'Etor, lépjetek elő!
Tisztelt Tanácstagok!
Nagy örömet hozott ez a nap a Duras családnak és az egész Birodalomnak.
Fölfedeztük, hogy bátyánknak valóban van egy jogos örököse.
Ez vérlázító! Durasnak nem volt ágyasa. Hol találtátok őt, Lursa?
Valami lotyó szoknyája mögött?
Ezért személyesen tépem ki a nyelved!
Te pimasz fattyú...
Egy egyszerű genetikai vizsgálat igazolhatja vérvonala valódiságát.
Duras törvénytelen fia nem vezetheti a Nagytanácsot.
Döntsön a Bíró, jogos-e a követelése.
Szövetségeseink a Tanácsban támogatják Toralt.
Most már minden Picard-on múlik.
Nagyszerű! Akkor minden a tervek szerint halad.
Miért nem öljük meg ezt a Picard-t? - Bolond!
Ellenségünkké tennéd a Föderációt?
Nem. - Még nem is érdemes.
De ha eljön az idő, leszámolunk a Föderációval.
És Picard kapitánnyal is.
Beszéltem a többi flottaparancsnokkal.
Hárman követnek, a negyedik nem.
De még így is mi vagyunk az urai hét fontos szektornak.
Ismered az ellenség erejét? - Legalább hét flottaegység az övék.
De a sereg nagy része még nem döntötte el, hogy ki mellé áll.
Gowronnak már nincs sok lehetősége.
Hamarosan ránk lesz utalva.
Hamarosan a Birodalmi székhelyre indulok. Ott találkozunk.
A támadáskor rögzített eredeti felvételekre is szüksége van, hadnagy?
Mindenre a Khitomeri mészárlásról.
Szolgálhatok még a Khitomer és a Romulán hajó közti kommunikáció elemzésével is.
Teljes dokumentációval azonban csak a 24-es bázis rendelkezik...
Mr. Worf, lemondta az eltávozást? - Nem, uram.
Hadnagy, bejönne egy percre az irodámba?
Mr. Worf, ön a mi adatbankjainkat használja fel bizonyítékként Duras apja ellen?
Igen, uram.
Nem látja, milyen következményekkel járhat ez?
Uram, csak ily módon bizonyíthatom be, hogy apámat hamis vád alapján ítélték el!
Fölhasználná tiszti befolyását, hogy politikai változást idézzen elő a bolygóján?
Ennél súlyosabb szabálysértést már el sem követhetne.
Ne kösse meg most a kezem!
Be kell bizonyítsam apám ártatlanságát.
Csak ezek az adatok segíthetnek.
Mr. Worf!
Kioktatom magát a szabálysértésekről,
miközben magam is hasonló kutyaszorítóban vagyok.
Azt hiszi, én szeretném, ha a Duras család hatalma alá vonná a Nagytanácsot?
Azt hiszi, nem látom, hogy a Föderáció számára milyen következményekkel járna?
Hisz Duras engem is meg akart ölni.
Mindaz, amit az Akadémián tanultam...
és a pozícióm a Csillagflotta tiszti karában,
teljességgel összeegyeztethetetlen Bírói megbízatásommal.
Mi ketten ugyanazon a kötélen táncolunk két világ között.
És ha nem ügyelünk minden egyes lépésünkre,
akkor rögtön lezuhanunk.
Értem, uram.
A Khitomeri adatokba mostantól betekinthet mindenki, aki akar.
A Nagytanács, a Duras család, maga. Mindenki.
Köszönöm, uram. - Mr. Worf!
Ennél többet nem tehetek.
Riker Picard-nak! - Tessék, Egyes?
Üzenet érkezett önnek a bolygóról. Személyes kóddal.
Kapcsolja ide!
Kapitány, üdvözlöm! Fáradjon be!
Üljön le.
Inna valamit, kapitány?
Teát? Earl Grey-t?
Köszönöm.
Egyedül jött. Fegyvertelenül.
Nem érdemes megölni a Bírót a munkája bevégzése előtt.
Akkor is bátor tett volt, kapitány.
B'Etor...
Nem számítottam a meghívásukra.
Régóta adósak voltunk vele.
Nem akarjuk, hogy a bátyánk alapján ítéljen meg minket.
Duras bolond volt. - Megérdemelte a halált.
Felejtse el! Mint mi.
Nem akarunk az ellenségei lenni.
Épp ellenkezőleg.
Ennek örülök.
Mondja meghozta már a döntését Toral kihívását illetően?
Még keresem a legjobb megoldást.
Hadd melegítsem fel a teáját!
Toral megmutathatja Birodalmunknak az utat a jövő felé.
És a nép is őt támogatja.
A kérdés az, a törvény is az ő oldalán áll-e.
Semmi kétség. Ezt ön is láthatja.
Megmondom, mit látok.
Ha Toral kihívását jogosnak találom, önök hatalmuk alá vonják a Nagytanácsot...
és Gowront nem sokkal később holtan találják.
Ha elutasítom a követelésüket, megvádolnak, hogy Föderációs érdekeket szolgálok.
És ezzel az ürüggyel aztán lázadást szítanak Gowron megbuktatására.
Ön nagyon tisztán lát, kapitány.
De egyvalamit elfelejtett.
Ha ön ellenünk dönt és mi később harcban legyőzzük Gowront,
Márpedig így lesz.
az a Föderációval kötött szövetség végét jelenti.
Márpedig azt egyikünk sem szeretné, ugye?
Ez nem fenyegetés, kapitány, csupán a szomorú igazság.
Miért lenne ellenség, mikor barát is lehet?
Ravaszságuk, mellyel tervüket kieszelték, Romulánhoz illő.
Döntésemet holnap délben megtudhatják.
Remek volt a tea. Minden jót, hölgyeim!
Halljuk a döntést!
K'Tal, a Tanács jól ismeri az öröklés törvényét.
"A fiú osztozik apja minden érdemében és bűnében."
Toral valóban Duras fia, ezt bizonyította a génvizsgálat.
De a hagyományok és a Nagytanács által hozott törvények alapján...
semmi joga a vezéri posztra pályázni egy olyan ifjúnak,
aki nem volt még csatában, nem ontott vért népéért...
és nem szerzett magának becsületet.
Egy nap talán alkalmas lesz.
De most nem az.
Duras meghalt. Igénye vele együtt sírba száll.
Gowron legyen a Tanács vezére.
A Bíró döntött.
Több kihívásnak nincs helye.
Ki irányítja Birodalmunk sorsát? A Föderáció?
Vagy mi?
Kövessetek a becsület útján!
Kövessétek...
és eláruljátok a Klingon törvényeket!
Nem látjátok, hogy hová vezet ez?
Hogy mit képvisel ez a kölyök itt?
Menjetek! És véretek festi vörösre utunkat.
Beszélj, mi volt olyan sürgős? Mit akarsz?
Túl gyenge a sereged, Gowron.
Minden segítségre szükséged lesz Duras családja ellen.
Egy kiközösített Klingonéra is?
Négy teljes Klingon flottaegységet ajánlok.
Miért követnének ők egy Csillagflotta tisztet?
Az öcsémnek fogadtak hűséget. Kurn-nek.
Kurn az öcséd?
Igen.
Eltitkoltuk a származását, hogy megvédjük.
Kurn követne engem? A múltban ellenem volt.
Én vagyok az idősebb testvér. Azt teszi, amit mondok neki.
És mit akarsz viszonzásul?
Ismered az árat.
Szóval, a becsületedet...
csupán négy flottaegységért? Nem! Az nem lesz elég.
A Duras család kezében van a Flotta nagyobb része.
A Föderáció segítsége kell.
Ők nem avatkoznak be. - Talán, még nem.
De a Csillagflotta parancsnokság hallgat Picard-ra.
Picard pedig hallgat rád.
Hozzá nem fordulhatok már több kéréssel.
Micsoda?
Csillagflotta tisztként kötelességem...
Idejössz követelni, hogy mossam tisztára a családod nevét...
aztán emberi mentségek mögé rejtőzöl?
Hát, mi vagy te, Worf?
Reszketsz, mint a nyárfalevél, hogyha harcolni kell.
Inkább a szavakban bízol, mint egy ember?
Vagy hallod még a harcosok kiáltását, amint Klingon módjára...
csatába szólít és dicsőségre?
A hátsó pajzs levált. - A hajtómű megsérült.
Vörös riadó!
A Bortast megtámadta még egy hajó.
Kezdődik.
Küldj vészjelzést minden hozzám hű hajónak!
Az impulzus hajtóművek nem reagálnak!
Kapcsolj vésztartalékra! - Átkapcsoltam.
A diszruptorok továbbra sem reagálnak.
Levált a Bortas elülső pajzsa, uram.
Azon a tájékon nem bír ki még egy találatot.
Az elsődleges létfenntartó rendszereik leálltak, uram.
A Bortas segélykérő jelzést adott le.
Riol zászlós, fordítsa meg a hajót, lassan visszavonulunk!
Fél impulzus! - Kapitány, a Bortas Gowron hajója.
Nem védjük meg a törvényes uralkodót?
Csak azt érnénk el vele, hogy belerángatnánk a Föderációt a Klingon polgárháborúba.
És mi lesz Worf-al?
Zászlós, indulás!
Az elülső pajzs továbbra sem működik.
Diszruptorok feltöltve. - Állj célra vele!
Nem! Hát, nem érted? Az érzékelők azonnal észlelnék.
Ha nem teszünk semmit, át akarnak majd szállni.
Ha kikapcsolják a pajzsukat, kézi vezérléssel kilövöm őket.
35.000 kellicam.
20.000 kellicam.
Transzporter távolságba értünk.
Kikapcsolják a pajzsot.
Átállok a másik célpontra.
Időben bekapcsolták a pajzsukat. Nem szenvedtek komoly kárt.
A diszruptorok nem működnek. - Minden energiát a pajzsba!
A pajzs megszűnik!
Hívnak minket. - Képernyőre!
Itt Kurn kapitány a Hegh'táról. Jöttünk megvédeni a Birodalmat...
és szolgálni az új uralkodót.
Szép munka volt, Kurn kapitány!
Lursa és B'Etor gyorsabban lépett, mintsem azt vártam.
Nem szabad többé alábecsülni őket. Találkozunk a palotában!
Üzenem az Enterprise-nak, hogy szívesen látjuk a legénységet...
a beiktatási ceremónián.
Hajónapló, csillagidő 44998.3.
Támogatóiban bízva, Gowron úgy döntött, megrendezi a beiktatási ceremóniát.
Az Enterprise visszatért, így én is eleget tehetek utolsó Bírói kötelességemnek.
A Nagytanács és egész Birodalmunk hűségét ajánlom.
Mindketten bátran harcoltatok.
Melletekben Klingon szív dobog.
Visszaadom a családod becsületét.
Visszaadom mindazt, amit igazságtalanul elvettek tőletek.
Nevedet ismét kiejtheti bárki. Te Worf vagy, Mogh fia.
A Duras család flottát gyűjt a Béta Thoridaron.
A Szövetségi szerződés szabályai szerint, hivatalosan is a segítségüket kérem.
A Birodalom ellenségeinek legyőzéséhez.
De az ellensége Klingon.
A törvények szerint, én vagyok a fővezér.
Aki szembeszáll velem az áruló.
Megértem az álláspontját, de be kell látnia, a Föderáció nem avatkozhat be...
egy Klingon Birodalmon belüli hatalmi viszályba.
De hisz ön volt az Utódlás Bírája. Ön már beavatkozott.
Megbízatásom immár véget ért. - Kapitány, közbe kell lépnünk.
A Duras család romlott és hatalomra éhes. A hűség és a becsület fogalmát nem ismerik.
A Föderációra nézve is komoly veszélyt jelenthet.
Kapitány!
Ön is jól tudja, hogy Durasék jóban vannak a Romulánokkal.
Ha ők győznek ebben a háborúban,
biztosan új Klingon-Romulán szövetséget kötnek.
És az megváltoztatja a hatalmi viszonyokat ebben a kvadránsban.
Támogatnunk kell Gowront.
Ez a Föderációnak és a Birodalomnak közös érdeke.
Kérem önt, segítse az ügyünket!
Mr. Worf, ön is jól ismeri a be nem avatkozási irányelvet.
A Csillagflotta minden tisztje fölesküdött rá és...
be is tartja, bármilyenek is a személyes érzelmei.
Sajnálom! Elutasítom a kérését.
Mr. Worf!
Szeretném, ha szolgálatba lépne.
Az Enterprise haladéktalanul elhagyja ezt a szektort.
Kapitány, tisztelettel kérem, engedélyezze az eltávozásom meghosszabbítását.
Mr. Worf, ön a Csillagflotta tisztje.
Nem tartózkodhat idegen hajó fedélzetén hadiállapot fennállásakor.
Kapitány!
Utasítom, hogy azonnal jelentkezzen szolgálatra.
Akkor, sajnálattal lemondok tiszti rangomról.
A Bortas fedélzetén várok rád.
Tessék?
Nem zavarom?
Nem, uram.
Szóval, mostantól a Bortason szolgál.
Mint tüzértiszt, uram.
A taktikai tudásának jó hasznát veszik majd.
Köszönöm, uram.
Mr. Worf, biztos abban, hogy helyesen döntött?
A Khitomeren emberek mentettek meg.
Ember szülők neveltek szeretettel.
Jó ideje emberek közt élek, mellettük harcolok.
De Klingonnak születtem. A szívem ehhez a világhoz húz.
És hallom még a harcosok kiáltását.
Ehhez a néphez tartozom.
A Flottának ön különleges színfoltja volt, mint az egyetlen Klingon tiszt, de...
én ennél sokkal többre tartottam embersége miatt.
Együttérzés, nagylelkűség, jóság.
A legnagyszerűbb emberi tulajdonságokat tette magáévá.
És ezért én büszke voltam, hogy nálam szolgált.
A holmiját átvitetem a Bortasra.
Köszönöm, uram.
Legénység, vigyázz!
Kérek engedélyt a hajót elhagyni, uram!
Az engedélyt megadom.
Minden jót!
Oszolj!
Picard elutasította Gowron segélykérését.
Az Enterprise már el is indult.
Gyávák! Nem mertek szembenézni velünk!
A Föderáció nem más, mint... - Ne ünnepelj még, Toral!
Jean-Luc Picard-al számolni kell.
Mint ember.
És mint ember, ő is szeret a legváratlanabb időben felbukkanni.